21. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70114/3722 της 21 Ιουν./12 Ιουλ. 1980 (ΦΕΚ Β΄ 648) Περί κυρώσεως Συμφωνητικού «περί τροποποιήσεως της από 17.3.1980 Συλλογικής Συμβάσεως εργασίας πληρωμάτων Μεσογειακών Φ/Γ πλοίων χωρητικότητος από 501 κοχ ή 801 TDW μέχρις 4500 TDW». Έχοντας υπόψη: 1.Τις διατάξεις του άρθρ. 5 του Α.Ν. 3276/1944 «περί Συλλογικών Συμβάσεων εν τη ναυτική εργασία» όπως έχει τροποποιηθεί και ισχύει σήμερα. 2.Την αριθ. Φ. 70114/2918/22.5.1980 απόφαση ΥΕΝ «περί κυρώσεως Συλλογικής Συμβάσεως εργασίας πληρωμάτων Μεσογειακών Φορτηγών πλοίων χωρητικότητος από 501 κοχ ή 801 TDW μέχρι 4500 TDW». 3.Το αριθ. 455/16.6.1980 κοινό έγγραφο της Ενώσεως Εφοπλιστών Μεσογειακών Φορτηγών Πλοίων και της Πανελληνίου Ναυτικής Ομοσπονδίας, με το οποίο υποβλήθηκε προς κύρωση το από 16.6.1980 Συμφωνητικό τους, αποφασίζουμε: 1.Την κύρωση του από 16 Ιουν. 1980 συμφωνητικού, μεταξύ των νομίμων εκπροσώπων α)της Ενώσεως Εφοπλιστών Μεσογειακών Φορτηγών Πλοίων και β)της Πανελληνίου Ναυτικής Ομοσπονδίας και της Πανελληνίου Ενώσεως Μηχανικών Μηχανών Εσωτερικής Καύσεως (ΠΕΜΕΚΕΝ), με το οποίο συμφωνήθηκε η προσχώρηση της εν λόγω Ενώσεως Μηχανικών στη Συλλογική Σύμβαση εργασίας πληρωμάτων Μεσογειακών Φορτηγών πλοίων της 17ης Μαρτ. 1980 και η αναπροσαρμογή των βασικών μισθών των Μηχανικών των πλοίων αυτών. 2.Η ισχύς του Συμφωνητικού που κυρώνεται με την απόφαση αυτή αρχίζει από την 1ην Ιουν. 1980 και λήγει στις 30 Νοεμ. 1980. ΣΥΜΦΩΝΗΤΙΚΟΝ Εν Πειραιεί σήμερον την 16ην Ιουν. 1980 οι υπογεγραμμένοι Δημ. Λεβεντάκης και Εμμ. Κουτσοφιός, Πρόεδρος και αναπληρωτής Γενικός Γραμματεύς αντιστοίχως της εν Πειραιεί εδρεούσης και νομίμως ανεγνωρισμένης επαγγελματικής Οργανώσεως υπό την επωνυμίαν ΕΝΩΣΙΣ ΕΦΟΠΛΙΣΤΩΝ ΜΕΣΟΓΕΙΑΚΩΝ ΦΟΡΤΗΓΩΝ ΠΛΟΙΩΝ, ενεργούντες, δε εν προκειμένω ως νόμιμοι εκπρόσωποι της Ενώσεως ταύτης και ειδικώς προς τούτο εξουσιοδοτηθέντες αφ’ ενός και οι : α)Εμμ. Σαΐτης Γενικός Γραμματεύς της Πανελληνίου Ναυτικής Ομοσπονδίας νομίμως εκπροσωπών ταύτην και β)Παναγιώτης Κύρου, Πρόεδρος της Πανελληνίου Ενώσεως Μηχανικών ΜΕΚ ΕΝ και Ε. Χαλκιάς Γενικός Γραμματεύς της Πανελληνίου Ενώσεως Μηχανικών ΜΕΚ και ειδικώς προς τούτο εξουσιοδοτηθέντος αφ’ ετέρου, συνελθόντες σήμερον εν Πειραιεί και εν τοις Γραφείοις της Ενώσεως Εφοπλιστών Μεσογειακών Φορτηγών Πλοίων (Μπουμπουλίνας 5), απεφάσισαν κοινή απάντων συμφωνία και συναινέσει, λαβόντες υπ’ όψιν το γεγονός ότι ο μισθός του Μηχανικού ΜΕΚ κατόχου διπλώματος Α΄ Τάξεως δέον όπως καθορισθή εις τοιούτον ύψος ώστε να είναι ολίγον κατώτερος του μισθού του Πλοιάρχου Α΄ Τάξεως, όπως: 1.Ο βασικός μηνιαίος μισθός του Μηχανικού Α΄ Τάξεως καθορισθή από 1ης Ιουν. 1980 εις το ποσόν των δραχ. 40.090 δια πλοία από 801 έως 1500 τόννων DW, 44.190 δια πλοία από 1501 έως 2500 τόννων DW και 52.500 δια πλοία από 2501 έως 4500 τόννων DW, καταργουμένου από της αυτής ως άνω ημερομηνίας του υπό της παρ. ΙV του Κεφαλ. Α΄ της από 17ης Μαρτ. 1980 Συλλογικής Συμβάσεως Εργασίας επί Μεσογειακών Φορτηγών Πλοίων από 801 μέχρι 4500 τόννων DW της υπογραφείσης μεταξύ της Ενώσεως Εφοπλιστών Μεσογειακών Φορτηγών Πλοίων και της Πανελληνίου Ναυτικής Ομοσπονδίας, εις ην Σύμβασιν προσχωρεί δυνάμει του παρόντος και η Πανελλήνιος Ένωσις Μηχανικών ΜΕΚ, προβλεπομένου επιδόματος δια τον Μηχανικόν Α΄ όπερ επίδομα ενσωματούται εις τον ως άνω μισθόν. 2.Κατόπιν της ανωτέρω αναπροσαρμογής, ο μισθός ασθενείας του Μηχανικού Α΄ ορίζεται από 1ης Ιουν. 1980 εις δραχ. 34.080 δια την Α΄ κατηγορίαν Μεσογειακών Πλοίων, εις δραχ. 37.560 δια την Β΄ κατηγορίαν Μεσογειακών Πλοίων, και δραχ. 44.625 δια την Γ΄ κατηγορίαν, κατά την διάρκειαν της νοσηλείας του εντός νοσοκομείου και εις δραχ. 38.085, δραχ. 41.980 και δραχ. 49.875 δι’ εκάστην των ως άνω κατηγοριών πλοίων αντιστοίχως, κατά την διάρκειαν της νοσηλείας του εκτός νοσοκομείου, συμπεριλαμβανομένου εις τα ως άνω ποσά και του αντιτίμου τροφής. 3.Επίσης λόγω της ανωτέρω αναπροσαρμογής η εισφορά προς την Εστίαν των Ναυτικών του Μηχανικού Α΄ ορίζεται από 1ης Ιουν. 1980 εις δραχ.  56,  εις  δραχ. 62  και  εις  δραχ. 74  αντιστοίχως  δι’ (Αντί για τη σελ. 517(δ) Σελ. 517(ε) Τεύχος 773-Σελ. 91 Φορτηγά 501-4500 τόννων. 19.Ζ.γ.19-21 εκάστην των ως άνω κατηγοριών πλοίων, αντί δρχ. 38, 43 και 48 ως εν τη οικεία συμβάσει αναγράφεται. 4.Κατά τα λοιπά ισχύουν αι διατάξεις της από 17 Μαρτ. 1980 οικείας Συλλογικής Συμβάσεως μεταξύ ΕΕΜΠ και ΠΝΟ εις ην προσχωρεί και η ΠΕΜΕΚΕΝ. Το παρόν συνετάγη, εις τριπλούν, εξ ων ανά έν αντίτυπον έλαβον η Ένωσις Εφοπλιστών Μεσογειακών Φορτηγών Πλοίων και η Πανελλήνιος Ναυτική Ομοσπονδία, το δε τρίτον θέλει κατατεθεί εις την αρμοδίαν Υπηρεσίαν του Υπουργείου Εμπορικής Ναυτιλίας, δια τα περαιτέρω και υπογράφεται ως έπεται: (Ακολουθούν υπογραφές)